Teodor Bruu

Teodor Bruu (født 19. mars 1994 i Oslo) er en norsk politiker for Miljøpartiet De Grønne.  Han var talsperson for Grønn Ungdom (GU), Miljøpartiet De Grønnes ungdomsorganisasjon, fra 2018 til 2021. Han var leder av bydelsutvalget i Bydel Gamle Oslo fra 2019 til 2021, som den første fra MDG, hvor han styrte med et flertall bestående av MDG, Ap og SV. I lokalvalget 2019 var han Miljøpartiets førstekandidat i bydelen.

Han har bachelorgrad i filosofi fra Universitetet i Oslo (UiO).

Politisk arbeid 
Bruu meldte seg inn i Miljøpartiet De Grønne i 2015, og ble valgt til styremedlem i Grønn Ungdom Hordaland samme år. November 2015 ble han valgt inn i sentralstyret til Grønn Ungdom. Fra 2017 til 2018 var han internasjonal kontakt for ungdomspartiet.

Referanser 

Norske politikere
MDG-politikere
Personer fra Oslo